Lav et referat af nedenstående tekst:

Tekst:
Mandag eftermiddag blev der afsagt dom i en sag, der, for mange, virker helt usædvanlig. En russisk statsborger blev dømt skyldig for i en årrække at have indsamlet og solgt informationer om en aalborgensisk energivirksomhed til en russisk efterretningstjeneste. Han fik tre års fængsel samt udvisning af landet for bestandig. Selvom sagen virker helt enestående, så er spionage ikke et ukendt fænomen i Danmark. -	Spionage er langt mere udbredt, end vi umiddelbart går og tror. Og det er det fordi, virksomhederne holder tilbage med at fortælle om det, siger André Ken Jakobsson, der er forsker i spionage og postdoc ved Institut for Statskundskab ved Syddansk Universitet. Det er sjældent, at der høres om spionagesager som denne. Det skyldes, at virksomheder har meget at miste, mener André Ken Jakobsson. - De holder tilbage med at involvere myndighederne i det, fordi de er bange for, at det kan påvirke deres ry og mulige samarbejder fremadrettet, siger han. Den spiondømte arbejdede i udviklingsafdelingen ved Aalborg-virksomheden SerEnergy op til sin anholdelse. Virksomheden arbejder med grøn energi i form af bæredygtige brændselsceller, og ifølge spionforskeren skal lignende virksomheder være særlig opmærksomme. -	Der er rigtig god grund til at bekymre sig om det, fordi det simpelthen er et voksende problem helt globalt set, og der er kæmpe intens konkurrence om de her avancerede teknologier. Den spiondømte ankede dommen igennem sin forsvarer. Lyt til historien om den russiske spion som podcast: Du kan også læse fortællingen eller se TV2 Nords dokumentar om den russiske spion i Aalborg her:

Referat:
En af de mere spektakulære sager var for retten mandag, hvor en 35-årig russisk mand blev dømt for spionage. Og den er langt fra et enkeltstående tilfælde, mener forsker.